wickkiey/tamil-wikipedia-chunked huggingface dataset:
# விசயவாடா வானூர்தி நிலையம்

## கட்டமைப்பும் வசதிகளும்

விசயவாடா வானூர்தி நிலையம் பரப்பளவில் அமைந்துள்ளது; இதன் ஓடுபாதை நீளமானது. இங்குள்ள 16 வானூர்தி நிறுத்தற்விடங்களில் ஐந்து ஏடிஆர் 72/பாம்பார்டியர் இக்யூ400 இரக அண்மைத்தொலைவு வானூர்திகளுக்கானவை; மற்றவற்றில் போயிங் 737/ஏர்பஸ் A320 இரக சேய்மைத் தொலைவு வானூர்திகள் நிறுத்தலாம்.  
வளரும் பயணிகள் போக்குவரத்திற்கு சேவை புரியும் வண்ணம் புதிய முனையக் கட்டிடத்திற்கு அக்டோபர் 2015இல் அடிக்கல் நாட்டப்பட்டது. இந்தப் புதிய முனையம் 14 மாதங்களில் முனைப்பாகக் கட்டமைக்கப்பட்டுள்ளது. சனவரி 12, 2017இல் இது திறந்து வைக்கப்பட்டது. 135 கோடி ரூபாய் செலவில் கட்டப்பட்டுள்ள இந்த வளாகம் பன்னாட்டு முனையம் கட்டி முடிக்கும்வரை இடைப்பட்டக் கால முனையமாக விளங்கும்.  
இந்த இடைப்பட்ட முனையமும் விழாகட்டும் ஓய்வறையும் 12, 999 சதுர மீட்டர்கள் பரப்பில் கட்டப்பட்டுள்ளன; உட்பதிகை முகப்புகள், வருகை கூடம், சந்திப்பும் வாழ்த்துகையும், சேவைகளுக்கான படிகள், வான்பயணியர் ஓய்வறை, பயணப்பெட்டி கோரல் பகுதிகள் ஆகியன அமைந்துள்ளன. இங்குள்ள ஓய்வறை 3,613 சதுர மீட்டர்கள். இந்த முனையம் எந்நேரமும் 500 பயணிகளை கையாளும் வண்ணம் 18 உள் பதிகை முகப்புக்களுடன் உள்ளது. அண்மையில் பயணிகளின் வசதிக்காக தாங்களே உள்பதிகை செய்யும் தானியங்கி கருவிகளுடன் கூடிய 3 சேவைப்பெட்டிகளை அமைத்துள்ளது.
# விசயவாடா வானூர்தி நிலையம்

## பன்னாட்டு சேவைகள்

ஆந்திரப் பிரதேசத்திலிருந்து தெலுங்கானா பிரிந்தபிறகு ஐதராபாத்து பன்னாட்டு வானூர்தி நிலையம் தெலுங்கானா மாநிலத்திற்கு சென்றது. ஆந்திரப் பிரதேசத்தின் புதிய தலைநகரான அமராவதி விசயவாடாவிற்கு அண்மையில் உள்ளதால் விசயவாடாவை பன்னாட்டு வானூர்தி நிலையமாக தரமுயர்த்தப்பட்டுள்ளது. இதன்பிறகு விசயவாடா வானூர்தி நிலையத்தின் பயணிகள் போக்குவரத்து 72% கூடியுள்ளது.  
விசயவாடாவிலிருந்து சவுதி அரேபியாவின் ஜெத்தாவிற்கு நேரடி வானூர்தி சேவைகள் துவங்க ஆந்திர அரசு நடுவண் அரசைக் கேட்டுள்ளது. இதுவரை ஹஜ் பயணிகள் ஐதராபாத்து வானூர்தி நிலையத்திலிருந்து சென்றனர். 2018 மே அல்லது சூலையில் இயக்கங்கள் துவங்கினால் இதுவே விசயவாடா வானூர்தி நிலையத்தின் பன்னாட்டு சேவைகளின் துவக்கமாக அமையும்.
# விசயவாடா வானூர்தி நிலையம்

## புள்ளிவிவரங்கள்

**விசயவாடா வானூர்தி நிலையத்தில் ஆண்டுக்கு பயணிகள் போக்குவரத்தும் வானூர்தி இயக்கங்களும்**  
| பயணிகள் | விழுக்காடு
மாற்றம் | வானூர்தி
இயக்கங்கள் | விழுக்காடு
மாற்றம் |  |  |
| --- | --- | --- | --- | --- | --- |
| 2016–17 | 622,354 | 56.1% | 10,333 | 54.8% |  |
| 2015–16 | 398,643 | 71.9% | 6,676 | 43.9% | } |
# விசயவாடா வானூர்தி நிலையம்

## விபத்துக்களும் நிகழ்வுகளும்

- ஆகத்து 28, 1980இல் *ஹன்சு ஏர்* நிறுவனத்தின் வைக்கர்சு வைகவுன்ட் கீழிறங்குகையில் வானூர்தியின் மூக்குச் சக்கரம் உடைந்து வானூர்தி மூன்று முறை மோதியெழுந்தது; இதனால் பொருளியல் சார்ந்த மீட்கவியலா நிலைக்கு சேதமடைந்தது.
# இ. எம். பிராஸ்டர்

**எட்வேர்டு மார்கன் பிராஸ்டர் (Edward Morgan Forster)** (1 சனவரி 1879 - 7 சூன் 1970) இங்கிலாந்தைச் சார்ந்த புதினம், சிறுகதை மற்றும் கட்டுரை எழுத்தாளர். இவரது பல புதினங்கள், 20 ஆம் நூற்றாண்டின் ஆரம்பகால பிரித்தானிய சமுதாய மக்களிடையே உள்ள வகுப்புவாத பிரிவினைகள் மற்றும் போலித்தனம் பற்றி எழுதப்பட்டவை. குறிப்பிடும்படியான இவரது புதினங்கள்: ஒரு அறைப் பற்றிய பார்வை (1908) (*A Room with a View*), ஹோவார்ட்ஸ் முடிவு (*Howards End)* (1910) மற்றும் இந்தியாவிற்கு ஒரு பாதை (*A Passage to India)* (1924). இந்தப் புதினங்கள் மூலம் பிராஸ்டர் பெரும் புகழ் பெற்றார். மேலும் இலக்கியத்திற்கான நோபல் பரிசுக்கு 16 பல்வேறு ஆண்டுகளில் பரிந்துரைக்கப்பட்டார்.
# இ. எம். பிராஸ்டர்

## ஆரம்ப வருடங்கள்

பிராஸ்டர் ஒரு ஆங்கிலோ-ஐரிஸ் மற்றும் வேல்ஸ் இனத்தைச் சேர்ந்த பெற்றோருக்கு, 6, மெல்கோம்பி, டோர்செட் சதுக்கம், லண்டன் NW1 என்ற இடத்தில் பிறந்தார். அலிசா கிளாரா மற்றும் எட்வேர்டு மார்கன் லிவீலின் பிராஸ்டர் ஆகியோரின் ஒரே மகன். இவரது தந்தை ஒரு கட்டிட கலைஞர். அதிகாரப்பூர்வ பெயர் ஹென்றி மார்கன் பிராஸ்டர். திருச்சபையில் இவருக்கு பெயரிடும் போது எட்வேர்டு மார்கன் பிராஸ்டர் என்று பெயரிட்டனர். அதனால் தந்தை பெயரோடு குழப்பாமல் இருக்க அனைவரும் இவரை மார்கன் என்றே அழைத்தனர். இவரது தந்தை காச நோயால் 30 அக்டோபர் 1880 ஆம் ஆண்டில் மார்கனின் இரண்டாவது அகவையில் இறந்தார். 1883 ஆம் ஆண்டில் பிராஸ்டர் மற்றும் அவரது தாயார் ரூக்நெஸ்ட், ஸ்டீபனேஜ், ஹெர்ட்போர்டுசயருக்கு குடி பெயர்ந்தனர். இந்த வீடு, ஹோவார்ட்ஸ் முடிவு என்ற புதினத்தில் வரும் வீட்டின் மாதிரியாக இருந்தது. ஏனெனில் இங்கு தான் பிராஸ்டர் தன் முழு குழந்தைப் பருவத்தையும் செலவிட்டார்.
# தோமசு கோக்

**தோமசு கோக்** (*Thomas Coke*, 9 செப்டம்பர் 1747 &ndash; 2 மே 1814) என்பவர் முதலாவது மெதடிச ஆயரும் மெதடிச இயக்கத்தின் தந்தை எனப் போற்றப்படுபவரும் ஆவார்.
# தோமசு கோக்

## வாழ்க்கைக் குறிப்பு

ஐக்கிய இராச்சியம், வேல்சில் பெபிரெக்கோன் நகரத்தில் பிறந்தவர் தோமசு கோக். இவரது தந்தை பர்தலோமியூ ஒரு பிரபலமான மருந்து வணிகர் ஆவார். 5 அடி 1 அங். உயரமுடைய கோக் ஆக்சுபோர்டு இயேசு கல்லூரியில் பயின்று இளங்கலை, முதுகலை (1770), மற்றும் குடியியல் சட்டத்தில் முனைவர் (1775) பட்டமும் பெற்றார். பின்னர் பிரெக்கோன் திரும்பி நகர முதல்வராகப் பணியாற்றினார்.
# தோமசு கோக்

## திருநிலை

1772 இல் இங்கிலாந்து திருச்சபையில் திருநிலைப்படுத்தப்பட்டார். சோமர்செட் நகரில் துணைநிலை போதகராகப் பணியாற்றினார். அதே வேளையில் மெதடிச இயக்கத்தில் இவர் ஈடுபாடு கொண்டார். 1977 இல் உயிர்ப்பு ஞாயிறு அன்று பதவியில் இருந்து அகற்றப்பட்டார். 1807 இல் பெதர்ட்டன் நகர் வந்து அங்கு 2000 இற்கும் அதிகமானோர் கூடியிருந்த கூட்டத்தில் அறவுரை ஆற்றினார். 1776 ஆகத்து மாதத்தில் மெதடிச நிறுவனர் யோன் உவெசுலியைச் சந்தித்தார். 1780 இல் இலண்டன் மாவட்டத்துக்கான ஆயராக நியமிக்கப்பட்டார். 1782 இல் அயர்லாந்து மெதடிசத் திருச்சபையின் தலைவராக நியமிக்கப்பட்டார்.
# தோமசு கோக்

## அமெரிக்கா பயணம்

வில் கோக் ஆரம்பித்த மெதடிச இயக்கத்தின் மனை (மே 1852)]]  
அமெரிக்கப் புரட்சியை அடுத்து, பெரும்பான்மையான ஆங்கிலிக்க சமயக்குருக்கள் ஐக்கிய அமெரிக்காவில் இருந்து இங்கிலாந்து திரும்பினர். கோக் நியூயோர்க் நகரை நோக்கிப் புறப்பட்டார். 1784 கிறித்துமசு நாளில் பால்ட்டிமோரில் மெதடிச சொற்பொழிவாளர்களின் மாநாடு நடைபெற்றது. இம்மாநாட்டில் திருச்சபை மெதடிச மேற்றிராணியார் திருச்சபை என்ற பெயரில் தனித் திருச்சபையாக அறிவிக்கப்பட்டது. கோக், பிரான்சிசு ஆசுபரி ஆகியோர் அமெரிக்க மெதடிசத் திருச்சபையின் முதலாவது ஆயர்களாக நியமிக்கப்பட்டனர்.
# தோமசு கோக்

## ஏனைய பயணங்கள்

கோக் 1785 சூனில் இங்கிலாந்து திரும்பினார். 1803 ஆம் ஆண்டுக்கிடையில் இவர் எட்டு முறை அமெரிக்கா சென்று திரும்பினார். அமெரிக்காவில் தங்கியிருந்த போது அமெரிக்க நாடுகளில் அடிமை முறைக்கு எதிராகக் குரல் எழுப்பினார். அரசுத்தலைவர் சியார்ச் வாசிங்டனுக்கு இது குறித்துக் கடிதம் எழுதினார். வாசிங்டன் கோக்கை இரண்டு தடவைகள் சந்தித்துள்ளார். சட்டமன்றத்தில் சொற்பொழிவாற்ற அழைக்கப்பட்டார். 1786 இல் மேற்கிந்தியத் தீவுகளுக்கு முதன் முறையாக சென்றார். பின்னர் 1788-89, 1790, 1792-93 காலப்பகுதிகளில் அத்தீவுகளுக்குப் பயணம் மேற்கொண்டார்.
# தோமசு கோக்

## வெசுலியின் மறைவு

1791 இல் யோன் உவெசுலி இறந்த பின்னர் இடம்பெற்ற பிரித்தானிய மாநாட்டில் கோக் செயலாளராக நியமிக்கப்பட்டார். 1787, 1805 மாநாடுகளிலும் இவர் செயலாளராகப் பணியாற்றினார். 1803 இல் ஜிப்ரால்ட்டர் சென்றார். மெதடிசப் பணிகளுக்காக சியேரா லியோனி, கனடா ஆகிய நாடுகளுக்கும் பயணம் மேற்கொண்டார்.
# தோமசு கோக்

## திருமணம்

1805 ஏப்ரலில், தனது 58வது அகவையில், பெனிலோப் சிமித் என்பவரைத் திருமணம் புரிந்தார். பெனிலோப் இவருடன் மெதடிசப் பணிகளுக்காகப் பல நாடுகளுக்குச் சென்றுள்ளார். பெனிலோப் 1811 சனவரில் இறந்ததை அடுத்து அதே ஆண்டு டிசம்பரில், ஆன் லாக்சுடேல் என்பவரைத் திருமணம் புரிந்தார். ஆன் அடுத்த ஆண்டு 1812 சனவரியில் காலமானார்.
# தோமசு கோக்

## கோக் இறப்பு

கிழக்கிந்தியத் தீவுகளில் மெதடிச இயக்கத்தைப் பரப்பும் முகமாக கோக் தனது சொந்தச் செலவில் 1813 டிசம்பர் 30 இல் இலங்கை நோக்கிப் புறப்பட்டார். ஆனாலும், கோக் இலங்கை செல்லும் வழியில் கப்பலிலேயே இந்தியப் பெருங்கடலில் இறந்தார். இவர் பக்கவாதத்தினால் பாதிக்கப்பட்டு இறந்ததாக நம்பப்படுகிறது.
# இருமத் தேடல் அல்கோரிதம்

கணினி அறிவியலில், **இருமத் தேடல்**, அல்லது **அரை-இடைவெளித் தேடல்**, **மடக்கைத் தேடல்**, அல்லது **இருமத் தறித்தல்**, என்பது ஒரு தேடல் அலகோரிதம் அல்லது தேடல் படிமுறைத் தீர்வாகும். இது குறிப்பிட்ட தேர்ந்தெடுத்த அணிக்குள் இலக்கு மதிப்பு இருப்பிட்த்தைக் கண்டுபிடித்தலாகும். இருமத் தேடல் இலக்கு மதிப்பை அணியின் நடு உறுப்போடு ஒப்பிடுகிறது; அவை சமமாக அமையாவிட்டால், இலக்கு மதிப்பு அமையமுடியாத அரைப்பகுதி நீக்கப்படும்; தேடல் எஞ்சிய அரைப்ப்பகுதியில் வெற்றி கிடைக்கும் வரை தொடரும். எஞ்சிய அரைப்பகுதியில் வெற்றாகத் தேடல் முடிவுற்றால், அந்த அணிக்குள் இலக்கு மதிப்பு இல்லை என்று பொருள்.  
இருமத் தேடல் அரிய மடக்கை நேரத்தில், இன் ஒப்பீடுகளைச் செய்து செயல்படுகிறது. இங்கு, என்பது அணியில் அமையும் உறுப்புகளின் எண்ணிக்கை ஆகும்; என்பது பேரெழுத்து O சார்ந்த குறிமானம் ஆகும் ; என்பது மடக்கையாகும். இருமத் தேடல் நிலையான வெளியை எடுத்துக் கொள்கிறது; இதன் பொருள், அணியில் உள்ள உறுப்புகளின் எண்ணிக்கை மாறுபட்டாலும் அல்கோரிதத்தில் அதற்காக அமையும் வெளி ஒரே அளவாகவே அமையும் என்பதாகும். விரைவுப் பட்டியல் போன்ற விரைவாகத் தேடும் சிறப்புத் தரவுக் கட்டமைப்புகள் இருந்தாலும், இருமத் தேடல் அகல்நெடுக்கமான பல பயன்பாட்டுச் சிக்கல்களுக்கு ஏற்றதானதாக உள்ளது.  
இந்த எண்ணக்கரு எளியதாகத் தோன்றினாலும், சரியாக இருமத் தேடலை நடைமுறைப்படுத்த, அவற்றின் நடுப்புள்ளியைக் கணக்கிடுவதிலும் கணிப்பு முடித்து வெளியேறும் நிலைமைகளிலும் நிலவும் சில நுட்பங்களில் கவனம் செலுத்த வேண்டிய தேவைகள் உள்ளன.  
இருமத் தேடலில் பல வேறுபாடுள்ள முறைகள் உள்ளன. குறிப்பாக பகுதி ஓடையாக்க முறை, ஒரே இலக்கு மதிப்புக்கு பல அணிகளில் தேடுவதால் இருமத் தேடல்களின் வேகத்தைக் கூட்டுகிறது; கணிப்பு வடிவவியலிலும் எண்ணற்ற பிற புலங்களிலும் உள்ள தேடல் சிக்கலகளுக்குத் திறமையான தீர்வுகளை காண்கிறது. படியேற்ற முறைத் தேடல் இருமத் தேடலை வரம்பற்ர பட்டியல்களுக்கு விரிவாக்குகிறது. இருமத் தேடல் தருவும் B-தருவும் சார்ந்த தரவுக் கட்டமைப்புகள் இருமத் ஹ்டேடலைச் சார்ந்தவையே.
# இருமத் தேடல் அல்கோரிதம்

## படிமுறைத் தீர்வு (அல்கோரிதம்)

இருமத் தேடல் வரிசையான உறுப்புகள் அமைந்த அணிகளில் வேலை செய்கிறது. இலக்கு மதிப்பை அணியின் நடு உறுப்புடன் ஒப்பிடுவதன் வாயிலாக தன் தேடலை இருமத் தேடல் தொடங்குகிறது. இலக்கு மதிப்பும் நடு உறுப்பு மதிப்பும் ஒன்றினால் அணியின் இருப்பு தீர்மானமாகித் தேடல் முடிவடைகிறது. நடுவுறுப்பின் மதிப்புக்கு இலக்கு மதிப்பு குறைவாகவோ கூடுதலாகவோ இருந்தால், தேடல் முறையே அணியின் கீழ் அல்லது மேல் அரைப்பகுதியில், மற்ற அரைப்பகுதியைத் தவிர்த்துவிட்டு, தேடலைத் தொடர்கிறது .
# இருமத் தேடல் அல்கோரிதம்

## படிமுறைத் தீர்வு (அல்கோரிதம்)

### வழிமுறை

*A*<sub>0</sub> ≤ *A*<sub>1</sub> ≤ ... ≤ *A*<sub>*n*−1</sub> என்ற முறையில் வரிசை படுத்தப்பட்ட, *A*<sub>0</sub>, *A*<sub>1</sub>, ..., *A*<sub>*n*−1</sub> எனும் உறுப்பு மதிப்புகளை/பதிவுகளைக் கொண்ட *n* உறுப்புகள் அமைந்த *A* அணியைக் கருதுவோம். தேடும் இலக்கு மதிப்பு *T* எனில், பின்வரும் இயல்நிரல் *A* அணியில் அமைந்த *T* சுட்டியைக் கண்டுபிடிக்கும் இருமத் தேடலை நிகழ்த்துகிறது.  
1. *L* மதிப்பு 0 எனில், மேலும் *R* மதிப்பு *n* எனில், &minus; 1.
1. *L* மதிப்பு > *R* எனில், தேடல் தோல்வியில் முடிகிறது.
1. *m* (நடு உறுப்பின் இருப்பு) மதிப்பை (*L* + *R*)/2 எனும் தரை மதிப்பாகக் ( முந்தைய மிகப் பெரிய எண்) கொள்க.
1. *A*<sub>*m*</sub> < *T* எனில், *L* மதிப்பை *m* + 1 ஆகக் கொண்டு இரண்டாம் படிநிலைக்குச் செல்க.
1. *A*<sub>*m*</sub> > *T* எனில், *R* மதிப்பை *m* &minus; 1 ஆகக் கொண்டு இரண்டாம் படிநிலைக்குச் செல்க.
1. இப்போது *A*<sub>*m*</sub> = *T* எனில், தேடல் முடிந்தது; *m* மதிப்புக்கு மீள்க.  
இந்த திருபத் திரும்ப பலமுறை செய்யும் வழிமுறை (பன்னிச் செயல்முறை-iteration) இரு மாறிகளின் தேடல் வரம்புகளைக் கண்காணித்துக் கொள்கிறது.
# இருமத் தேடல் அல்கோரிதம்

## நூலக உதவி

பல நிரலாக்க மொழிக்கான செந்தர நூலகங்களில் இருமத் தேடல் அல்கோரித இயல்நிரல்கள் உள்ளன:
- C நிரலாக்க மொழி, இதற்கான சார்பைத் (இயல்நிரலைத்) <code>bsearch</code> எனும் தனது C செந்தர நூலகத்தில் தருகிறது. இந்நிரல் இருமத் தேடல் வழியிலேயே நடைமுறைப்படுத்தப்படுகிறது. என்றாலும் அதன் அலுவல்முறைப் பதிப்பில் இது வேண்டப்படுவதில்லை.
- C++ மொழியின் செந்தர வார்ப்புரு நூலகமும் <code>இருமத் தேடல்</code> சார்ந்த <code>கீழ் வரம்பு</code>, <code>மேல் வரம்பு</code>, <code>சம நெடுக்கம்</code> ஆகிய சார்புகளைத் தருகிறது.
- கோபால்(COBOL) மொழி, கோபால் வரிசை அட்டவணைகளில் இருமத் தேடலை நிகழ்த்துவதற்கான<code>தேடு அனைத்தும்</code> எனும் வினையைத் தருகிறது.
- ஜாவா நிரலாக்க மொழி, ஜாவா அணிகளிலும் பட்டியல்களிலும் இருமத் தேடலை நிகழ்த்தும் மிகைச்சுமையுள்ள <code>இருமத் தேடல்</code> சார்ந்த நிலையியல் முறைகளின் கணத்தை , ஆகிய வகைகளில் தனது செந்தர <code>java.util</code> தொகுப்பில் தருகிறது.
- மைக்ரோசாப்டின் .NET Framework 2.0 பதிப்பு இருமத் தேடல் அல்கோரித வகைகளைத் தனது அடிப்படைத் திரட்டு வகைகளாகத் தருகிறது. எடுத்துகாட்டு: <code>System.Array</code> எனும் முறை, <code>இருமத் தேடல்<T>(T[] அணி, T மதிப்பு)</code>.
- பைத்தான் நிரலாக்க மொழி <code>இருமப்பகுப்பு</code> எனும் முறையை இருமத் தேடலுக்காகத் தருகிறது.
- உரூபி நிரலாக்க மொழியின் அணி வகுப்பு <code>bsearch</code> எனும் முறையை உள்கட்டமைப்பாகவும் தோராய இணைசேர்ப்பாகவும் உள்ளடக்கியுள்ளது.  
- Go நிரலாக்க மொழியின் <code>sort</code> எனும் செந்தர நூலகத் தொகுப்பு <code>Search</code>, <code>SearchInts</code>, <code>SearchFloat64s</code>, and <code>SearchStrings</code>,ஆகிய பொது இருமத் தேடல் முறையையும் முழு எண்களின் பிரிவுகளையும் தெப்பப் புள்ளி எண்களையும் சரங்களையும் தேடும் குறிப்பிட்ட நடைமுறைகளையும் கொண்டுள்ளது.  
- Objective-C மொழியில் கக்கோவா (Cocoa) சட்டகம் the <code>NSArray -indexOfObject:inSortedRange:options:usingComparator:</code> எனும் இருமத் தேடல் முறையை Mac OS X 10.6+ இல் தருகிறது. ஆப்பிளின் Core Foundation C மொழியின் சட்டகமும் கூட <code>CFArrayBSearchValues</code> எனும் இருமத் தேடல் சார்பைப் பெற்றுள்ளது.
# இருமத் தேடல் அல்கோரிதம்

## குறிப்புகளும் மேற்கோள்களும்

=
# குர்மி மக்கள்

**குர்மி மக்கள்**, (Kurmi) இந்தியாவிலும், நேபாளத்திலும் வேளாண்மை தொழில் செய்யும் இந்து சமூகத்தினர் ஆவர். குர்மி சமூகத்தினர் இந்தியாவின் குஜராத், பிகார் உத்தரப் பிரதேசம், மகாராட்டிரம் மற்றும் ஒடிசா மாநிலங்களிலும் மற்றும் நேபாளத்திலும் வாழ்கின்றனர்.  
குர்மி மக்கள் குர்மி, இந்தி, சத்தீஷ்கரி, மராத்தி, கொங்கணி, குசராத்தி, ஒரியா, தெலுங்கு, தமிழ் மொழிகள் பேசுகின்றனர்.
# குர்மி மக்கள்

## வரலாறு

18ஆம் நூற்றாண்டில் முகலாயர் ஆட்சி முடிவுறும் வரை, குர்மி சமூகத்தினர் ஆயுதங்தாங்கிய கால்நடைகளை மேய்க்கும் நாடோடி வாழ்க்கை மேற்கொண்டிருந்தனர். பின்னர் நிலையான இடங்களில் தங்கி வேளாண் குடிகளையும் மற்றும் நகர மக்களையும் சார்ந்து வாழ்ந்துள்ளனர். படிப்படியாக குர்மி சமூகத்தினர் வேளாண்மைத் தொழில்களில் ஈடுபட்டனர்.  
குர்மி மக்கள் திராவிடர்கள், ஆரிய-திராவிடர்கள், இந்தோ ஆரியர்கள் என மூன்று இனத்தவராக உள்ளனர்.  
1909ல் பிரித்தானிய இந்திய அரசால் வெளியிடப்பட்ட அரசானையின் படி, உத்தரப் பிரதேச மாநிலத்தின் குர்மி மக்களை ஆரிய-திராவிடர்கள் என்றும், மத்திய மாகாணத்தின் குர்மி மக்களை திராவிடர்கள் என்றும் வகைப்படுத்தினர்.
# கேரமல்

**கார்மல்அல்லதுகேரமல்** (*Caramel* /ˈkærəmɛl/அல்லது /ˈ) என்பது பல்வேறு சர்க்கரையைகொதிக்கவைத்துதயாரிக்கப்படும்ஒரு நடுத்தரம் முதல் அடர் ஆரஞ்சு நிற மிட்டாய் ஆகும்.அதைகளி(puddings) மற்றும் இனிப்புபோன்றவற்றிற்கு நிறமூட்டியாகப் பயன்படுத்தமுடியும், ஒருபோன்போன்மீது ஊற்றவோ, அல்லது ஐஸ்கிரீம் மற்றும் கசுடர்டு ஆகியவற்றில்இறுதியாகமேலேசேர்க்கவோபயன்படுகிறது.  
இதன் செயல்முறையானது சர்க்கரையைமெதுவாக-க்குவெப்பமூட்டுவதாகும். இவ்வாறு சர்க்கரை வெப்பப்படுத்தும்பொழுது, அதன் மூலக்கூறுகள் உடைந்து,மாறுபட்ட பண்பும், நிறமும், சுவையும் கொண்ட கலவைகளாகமறுவடிவமைடகிறது.
# கேரமல்

## பெயர்காரணம்

இதன் ஆங்கிலப்பெயர் பிரஞ்சு வார்த்தையான, *கேரமலிலிருந்தும்*, பிரெஞ்சு வார்த்தை ஸ்பானிய *caramelo* (18 ஆம் நூற்றாண்டு)விலிருந்தும், மேலும் இந்த ஸ்பானிய வார்த்தை போர்த்துகீசியவார்த்தையான"caramel-கரமலிலிருந்தும்"உருப்பெற்றிருக்கலாம்.
# கேரமல்

## ஊட்டச்சத்து தகவல்

**நான்கு மற்றும் ஆறு பத்துகள் தேக்கரண்டி (அதாவது, 69&#x20;கிராம்)** வணிக ரீதியாக தயாரிக்கப்பட்ட வாட்டியவெண்ணை(பட்டர்ஸ்காட்ச்)அல்லது கேரமல் பாகு, கொண்டிருக்கும் ஊட்டச்சத்து:  
- கலோரிகள் (கிலோ கலோரி): 103
- புரதம் (கிராம்): 0.62
- மொத்த கொழுப்பு (கொழுப்பு): 0.04
- கார்போஹைட்ரேட், வேறுபாடு (கிராம்): 27.02
- ஃபைபர், மொத்த உணவு (கிராம்): 0.4
- கொழுப்பு (மிகி): 0.0
# நாராயண பிள்ளை

**நாராயண பிள்ளை** (*Naraina Pillai*) ஒரு சமூக முனைவோர் மற்றும் தொழிலதிபர் ஆவார்,அவரது பெரும்பாலான வாழ்நாளைக் காலனித்துவ காலத்தின்பொழுது சிங்கப்பூரில் கழித்தார். அவர் சிங்கப்பூரிலுள்ளதமிழ் சமூகத்திற்குப் பெரிதும் பங்களிப்புச் செய்தவர் ஆவார்.  
1819க்கு முன்னதாக, நாராயண பிள்ளைபினாங்கில்பணியாற்றினார். அங்குஅப்பொழுது பிரித்தானிய ஆட்சி நடைபெற்றது.அப்பொழுது பிரித்தானிய கிழக்கிந்திய நிறுவனத்தின்மூத்த அதிகாரியான இசுடாம்போர்டு இராபிள்சுவின் அறிமுகம் கிடைத்தது,அவர் மலாக்கா நீரிணையின்தென் கோடியில் ஒரு புதிய வணிகப் பகுதியை நிறுவ ஆர்வமாக இருந்தார். இதன் விளைவாக, 1819ல்நவீன சிங்கப்பூர் நிறுவப்பட்டது. பினாங்கில் இருந்த பிள்ளையை, ராஃபிள்ஸ் அவரதுபுதியகுடியேற்றத் திட்டத்தில் பணியில் சேர வற்புறுத்தினார்.
# நாராயண பிள்ளை

## ஆரம்ப வாழ்க்கை

### சிங்கப்பூருக்குவருதல்

1819ல் 'இந்தியானா'கப்பலில் பிள்ளைஇராபிள்சுடன் சிங்கப்பூர்வந்தார். அதன்மூலம்சிங்கப்பூரில் கால்பதித்த முதல்தமிழனாகஆனார்.அவர்அரசு கருவூலத்தில்தலைமை கணக்காளராகப் பணிபுரிந்தார், அங்கேஅவர்நாணயத்தின் நம்பக்த்தன்மையைஉறுதிசெய்யும் பணியிலிலிருந்தார்,எனினும், அவரதுசொந்தமுயற்சியின்காரணமாக விரைவில் வெற்றிகரமான தொழிலதிபராக மற்றும் சமூகத் தலைவராக உருவெடுத்தார்.
# நாராயண பிள்ளை

## வணிக வாழ்க்கை

சிங்கப்பூர் நகரின் வளர்ச்சியை கவனித்தவர் பினாங்கிலிருந்து கொத்தனார், தச்சன், நெசவாளி ஆகியோரை கூட்டி வந்தார், தற்போது தஞ்சோங் பகாரிலுள்ள நகரின் முதல் செங்கல் உலையை அமைத்தார், இந்த முயற்சிகளின் விளைவாக நகரின் முதல் கட்டிட ஒப்பந்ததாரர்-ஆக உருவெடுட்த்தார்.  
அவர் துணிந்து பருத்தி பொருட்கள் விற்பனையில் ஈடுபட்டார். 1822ல் ஏற்பட்ட தீ விபத்து அவரது வியாபாரத்தினை குலைத்து அவரை பெரிய கடன் சூழ்நிலைக்கு தள்ளியது, இருப்பினும் அதிலிருந்து மீண்டு வந்தார்.
# நாராயண பிள்ளை

## சமூக பொறுப்புகள்

1827ல், தெற்கு பால சாலையில்('south bridge road') சிறீ மாரியம்மன் கோவில்-ஐ நிர்மாணித்தார்., இது இன்று சிங்கப்பூரின் பழமையான இந்துக் கோவிலாகவும், தேசிய நினைவுச் சின்னமாகவும்உள்ளது. பிரித்தானிய அரசு பிள்ளையை இந்திய மக்களின் தலைவராக நியமித்தது. இதன் மூலம் இந்திய மக்களிடையே ஏற்படும் சச்சரவுகளுக்கு தீர்வு வழங்கும் பொறுப்புகளை வழங்கியது.
# இம்பால் பன்னாட்டு வானூர்தி நிலையம்

**இம்பால் பன்னாட்டு வானூர்தி நிலையம்** (*Imphal International Airport*, ) மணிப்பூர் மாநிலத் தலைநகர் இம்பாலில் உள்ள பன்னாட்டு வானூர்தி நிலையம் ஆகும். இது இம்பால் நகரிலிருந்து தெற்கே 8 கி.மீ. தொலைவில் அமைந்துள்ளது. இந்தியாவின் வடகிழக்குப் பகுதியில், குவகாத்திக்குப் பிறகு கட்டமைக்கப்பட்டுள்ள இரண்டாவது பன்னாட்டு வானூர்தி நிலையமாகும்; தவிரவும் இப்பகுதியில் குவகாத்தி, அகர்த்தலாவிற்கு அடுத்து மூன்றாவது மிக நெருக்கடியான வானூர்தி நிலையமும் ஆகும். இந்த வானூர்தி நிலையம் முன்னாள் அரசர் திகேந்திரஜித் நினைவாகப் பெயரிடப்பட்டுள்ளது.  
இம்பால் பன்னாட்டு வானூர்தி நிலையம் வடகிழக்குப் பகுதியை நாட்டின் முக்கிய நகரங்களான பெங்களூர், தில்லி, கொல்கத்தா உடனும் அடுத்துள்ள மியான்மரின் மண்டலை நகருடனும் வான்சேவையால் இணைக்கிறது. ஏர் ஏசியா இந்தியா, ஏர் இந்தியா, ஜெட் ஏர்வேஸ், இன்டிகோ மற்றும் அல்லையன்சு ஏர் ஆகிய வான்சேவை நிறுவனங்கள் இங்கிருந்து தங்கள் பறப்புக்களை அகர்தலா, சில்சார் , அய்சால், ஜோர்ஹாட் நகரங்களுக்கு இயக்குகின்றனர். இந்த வானூர்தி நிலையம் இந்திய வானூர்தி நிலையங்கள் ஆணையத்தின் நிர்வாகக் கட்டுப்பாட்டில் உள்ளது.
# இங்கிலாந்தின் ஆறாம் எட்வேர்டு

**எட்வேர்டு** **VI** (12 அக்டோபர் 1537 - 6 சூலை 1553) இங்கிலாந்து மற்றும் அயர்லாந்து நாடுகளின் ஆறாவது மன்னர். இவர் 28 சனவரி 1547 ஆம் ஆண்டு முதல் தனது இறப்பு வரையிலும் மன்னராக இருந்தார். இவரின் 9 வது அகவையில் 20 பிப்ரவரி அன்று மன்னராக மகுடம் சூட்டப்பட்டது. இவரது தந்தை ஹென்றி VIII மற்றும் தாய் ஜானி செமோர். இவர் சீர்திருத்தச் திருச்சபை மரபுகளைப் பின்பற்றும் இங்கிலாந்தின் முதல் மன்னராக வளர்க்கப்பட்டார். இவரது ஆட்சிக் காலத்தில், அரசாங்கப் பணிகளை மன்னர் எட்வேர்டு உரிய வயதுக்கு வரும் வரையில் அரசப் பிரதிநிதிகள் கவனித்து வந்தனர். பிரதிநிதிகளின் சபையை முதலில் அவரது மாமா எட்வேர்டு செமோர், சோமர்செட்டின் முதலாவது டியுக் (1547-1549) கவனித்துக் கொண்டார். அடுத்தபடியாக ஜான் டுடிலி, வார்விக்கின் முதல் ஏர்ல் (1550-1553) (1551 ஆண்டின் நார்தம்பர்லேண்டின் டியுக்) பார்த்துக் கொண்டார்.  
எட்வேர்டு ஆட்சியில் பொருளாதாரப் பிரச்சனைகள் மற்றும் சமூக அமைதியின்மை நீடித்திருந்தது. அதனால் கலவரங்கள் மற்றும் கலகங்கள் அதிகரித்திருந்தது. அதிக பொருட்சேதத்தை ஏற்படுத்திய ஸ்காட்லாந்துடனான போரில் முதலில் வெற்றி பெற்றாலும். ஸ்காட்லாந்திலிருந்து வீரர்களை போர் நிலைகளில் இருந்து திரும்பப் பெற்றதுடன் அமைதிக்காக வடக்கு பிரான்ஸில் உள்ள போலோன் சுர் மெர் நகரைப் பரிமாற்றம் செய்ய வேண்டியிருந்தது. எட்வேர்டு மத விசயங்களில் மிகுந்த ஈடுபாடு காட்டினார். இவரது ஆட்சியில், இங்கிலாந்தில் உள்ள கிறித்துவ தேவாலயங்கள் அங்கீகாரம் பெற்ற சீர்திருத்தச் திருச்சபை சமுதாயமாக மாறியது. இவரது தந்தை, ஹென்றி VIII, தேவாலயத்திற்கும் ரோம் நகருக்கும் இடையே உள்ள தொடர்பை துண்டித்துவிட்டிருந்தாலும், கத்தோலிக்க கோட்பாட்டின் படி துறவு ஏற்பது அல்லது சடங்குகளை மறுதலிப்பதை ஹென்றி VIII அனுமதிக்கவில்லை. எட்வேர்டு ஆட்சியின் போது இங்கிலாந்தில் முதல் தடவையாக சீர்திருத்தச் திருச்சபை நிறுவப்பட்டது. மேலும் பல மதச் சீர்திருத்தங்கள் செய்தார். மதகுருக்கள் மற்றும் மதக்கூட்டங்கள் ஆகியவற்றை ஒழித்தார். மற்றும் ஆங்கிலத்தில் கட்டாய சேவை சுமத்தியது போன்றவகைகளையும் ஒழித்தார். இப்படி பல நடைமுறைகள் ஒழிக்கப்பட்டது.  
பிப்ரவரி 1553 வது ஆண்டில், 15 வயதில் எட்வேர்டு நோயுற்றிருந்தார். அவரது நோய் முற்றியதையும் அதனால் தனது இறுதி நாட்கள் நெருங்கியதையும் கண்டறிந்த போது, தனது மறைவுக்குப் பிறகு, கத்தோலிக்க மதத்திற்கு நாடு திரும்புவதைத் தடுக்க அவர் மற்றும் அவரது அரசப் பிரதிநிதிகளின் சபை அடுத்த வாரிசுக்கானத் திட்டத்தை வரைந்தனர். அதன்படி எட்வேர்டு, தனது அடுத்த வாரிசாக மாமா மகளான சீமாட்டி ஜானி கிரேவை நியமித்தார். மேலும் தனது ஒருவழிச்சகோதரிகளான மேரி மற்றும் எலிசபத் ஆகியோரைத் தவிர்த்து விட்டார். ஆனால் எட்வேர்டின் இந்த முடிவு, அவர் இறந்த பின்னர் பெரும் விவாதத்திற்குள்ளானது. ஜானி ராணியாக வெறும் ஒன்பது நாட்களே இருந்தார். பின்னர் நீக்கப்பட்டார். அவரைத் தொடர்ந்து, மேரி பட்டத்து ராணியானார். இவரது ஆட்சியில், எட்வேர்டின் சீர்திருத்தச் திருச்சபை சம்பந்தமான அனைத்து சீர்திருத்தங்களையும் தலைகீழாக மாற்றினார். இது எவ்வாறாயினும், 1559 ஆம் ஆண்டில் எலிசபத்தின் மதத் தீர்மானத்திற்கு அடிப்படையாக அமைந்தது.
# சில்சார்

**சில்சார்** (*Silchar*) அசாம் மாநிலத்திலுள்ள கச்சார் மாவட்டத்தின் தலைநகராகும். குவகாத்தியின் தென்கிழக்கே தொலைவில் உள்ளது. இது அசாமின் இரண்டாவது பெரிய நகரமாகும். பராக் பள்ளத்தாக்கில் உள்ள மிகப்பெரிய நகரமாகவும் விளங்குகின்றது.  
சண்டைகள் மிக்க வடகிழக்குப் பகுதிகளில் அரசியல் முறையில் நிலையான ஆட்சியைக் கொண்டிருப்பதால் முன்னாள் இந்தியப் பிரதமர் இந்திரா காந்தி இந்நகரத்தை *போன் மோட்* “(அமைதித் தீவு)” என குறிப்பிட்டார்.
# சில்சார்

## பெயர்க்காரணம்

பிரித்தானியர் ஆட்சியின்போது பராக் ஆற்றுக் கரையில் கப்பல்கள் நிறுத்தப்பட்டிருந்தன. மெதுவாக ஆற்றங்கரையில் ஓர் சந்தை உருவானது. பின்னர் பொருளியல் செயற்பாடுகள் கூடின. ஆற்றங்கரையில் கற்கள் அடுக்கப்பட்டு துறைமுகமாக மேம்படுத்தப்பட்டது. கற்களைக் கொண்டே புதிய சந்தையிடமும் அமைக்கப்பட்டது. இதனால் இந்த இடத்தை மக்கள் உள்ளூர் மொழியில் (வங்காளம்) *சிலேர் சோர்* ("கற்களாலான ஆற்றங்கரை" என அழைக்கலாயினர். காலப்போக்கில் *சிலேர்சோர்* *சில்சார்* எனச் சுருங்கியது. இந்தப் பெயரையே பிரித்தானிய அலுவலர்களும் தங்கள் அலுவல்முறை ஆவணங்களில் குறிப்பிடத் துவங்கினர். இவ்வாறு இந்தவிடம் சில்சார் எனப் பெயரிடப்பட்டது.
# சில்சார்

## வரலாறு

### கச்சார் மாவட்ட ஆவணங்களில்

1850களில், பிரித்தானிய தேயிலைத் தோட்ட நிறுவனர்கள் பர்மிய எல்லையை அடுத்த மணிப்பூரில் போலோ விளையாட்டை ஆடத்துவங்கினர். தொடர்ந்து முதல் போலோ கழகம் சில்சாருல் துவங்கப்பட்டது.  
தற்கால போலோ விளையாட்டு நெறிகளின்படி முதல் போட்டி சில்சாரில் விளையாடப்பட்டது;இதனை அறிவிக்கும் தகடு இன்னமும் சில்சாரின் மாவட்ட நூலகத்தின் பின்னர் உள்ளது. பிரிவு 5 அசாம் சட்டம் XVIII, 1961, இவ்வாறு திருத்தப்பட்டது: “பிரிவு 3இல் உள்ளதற்கு முற்சார்பின்றி வங்காள மொழி மாவட்ட நிலை வரை நிர்வாகத்திற்கும் மற்ற அலுவல்முறை காரணங்களுக்கும் பயன்படுத்தப்படும்.”
# சில்சார்

## புவியியல்

சில்சார் அசாமின் தென்பகுதியில் அமைந்துள்ளது.  
சில்சார் மாநகரப் பகுதியின் பரப்பளவு 257.5 &nbsp;கிமீ<sup>2</sup>. இது கடல்மட்டத்திலிருந்து சராசரியாக 25 மீட்டர்கள் (82&nbsp;அடி) உயரத்தில் உள்ளது.
# சில்சார்

## மக்கள்தொகை

2011 இந்திய மக்கள் தொகைக் கணக்கெடுப்பின்படி சில்சாரின் மக்கள்தொகை 6,87,324. பாலின விகிதம் 1000 ஆண்களுக்கு 988 பெண்களாம். இது தேசிய சராசரியான 1000 ஆண்களுக்கு 940 பெண்கள் என்ற விகிதத்தைவிடக் கூடுதலாகும். மாநகரப் பகுதியில் படிப்பறிவு விகிதம் 90.26% ஆக, தேசிய சராசரியான 84% (2017) விடக் கூடுதலாகும். ஆண்களின் படிப்பறிவு 92.90% ஆகவும் பெண்களின் படிப்பறிவு 87.59% ஆகவும் உள்ளது. 86.31% மக்கள் இந்துக்களாகவும் பெரும்பான்மையினராகவும் உள்ளனர். அடுத்து இசுலாமியர் ஏறத்தாழ 12.17% உள்ளனர். சமண சமயத்தினர் 0.79%, கிறித்தவர்கள் 0.59%, சீக்கியர்கள் 0.04% மற்றும் புத்த சமயத்தினர் 0.04% ஆகவும் உள்ளனர். கிட்டத்தட்ட 0.08% பே 'எச்சமயத்தினருமில்லை' எனக் குறிப்பிட்டிருந்தனர்.
|date=April 2015}}
# அரண்மனைக்காரன் தெரு

**அரண்மனைக்காரன் தெரு** (**Armenian Street,** உள்ளூர் மக்களால் **Aranmanaikaran Street**, என அழைக்கப்படுகிறது) என்பது சென்னையில் உள்ள ஜார்ஜ் டவுனில் உள்ள வணிக மையமாகவும் வரலாற்று சிறப்பு கொண்ட தெருக்களில் ஒன்றான ஆர்மீனியன் தெரு என அழைக்கப்பட்டு, பின்னர் அரண்மனைக்காரன் தெரு என்று அழைக்கப்படும் ஒரு தெரு ஆகும். இந்தத் தெரு வடக்குத் தெற்காக வட சென்னையில் உள்ளது. இது வடக்கில் மண்ணடியையும் தெற்கில் சைனா பஜாரையும் இணைக்கும் விதத்தில் உள்ளது. இத்தெருவில் நூற்றாண்டு பழமையான பல வரலாற்று சிறப்பு மிக்க கட்டடங்கள் காணப்படுகின்றன.  
இத்தெருவானது ஆர்மீனியர்களின் பெயரால் அழைக்கப்பட்டது. அவர்கள் சென்னை நகரத்தில் குடியேறிய இனமக்களில் ஒருவராவர். இம்மக்களில் பலர் 1750களில் ஜார்ஜ் டவுனை ஒட்டிய வணிக முக்கியத்துவம் வாய்ந்த இந்த வீதியில் குடியேறினர். இதனால் ஆரிமீனியன் தெரு என அழைக்கப்பட்ட இத்தெருவானது, பிற்காலத்தில் அரண்மனைக்காரன் தெரு என திரித்து அழைக்கப்பட்டது.
# அரண்மனைக்காரன் தெரு

## வரலாறு

பொ.ஊ. 780 ஆம் ஆண்டு கேரளத்தின் மலபார் கடற்கரையில் தாமஸ் கானாதான் இந்தியாவில் கால் பதித்த முதல் ஆர்மேனியர் ஆவார். அவரது மூலம் அல்லது பணி பற்றி அதிகம் அறியப்படவில்லை. சென்னையில் ஆர்மேனியர்கள் 1600-களில் இருந்ததாக வரலாற்றுப் பதிவுகள் உள்ளன. சென்னை பரங்கிமலைக்கு அருகில் 1663-ம் ஆண்டு அடக்கம் செய்யப்பட்ட கோஜா டேவிட் மார்கர் என்பவரின் கல்லறை அதற்குச் சான்று. சென்னை ஆர்மீனியர்கள்தான் பரங்கி மலை மீது உள்ள புனித தாமஸ் கல்லறையைக் கண்டுபிடித்தவர்கள் என்றும் ஆர்மீனியர்களே 16 ஆம் நூற்றாண்டில் போர்த்துகீசியர்களை இங்கு அழைத்துவந்தவர்கள் என நம்பப்படுகிறது. பரங்கிமலைக்கு மேலிருந்த அந்தப் பழமையான தேவாலயம்தான் ஆர்மேனியக் கப்பல்களுக்கும் போர்த்துகீசிய கப்பல்களுக்கும் கலங்கரை விளக்கமாகத் திகழ்ந்துள்ளது. ஆர்மீனியர்களின் வர்த்தகத்தில் பட்டு, மசாலா பொருட்கள் இரத்தினக் கற்கள் இடம்பெற்றன. சென்னையில் வசித்த கடைசி ஆர்மேனியரின் பெயர் மைக்கேல் ஸ்டீபன். அவர் சென்னையை விட்டுச் சென்றுவிட்டார்.
# அரண்மனைக்காரன் தெரு

## தெருவில் உள்ள பழமையான கட்டிடங்கள்

1905 இல்]]  
இந்த நீண்ட, குறுகலான தெருவில் வரலாற்று முக்கியத்துவம் வாய்ந்த பல கட்டிடங்கள் உள்ளன. நகரில் உள்ள ஆர்மீனியத் தேவாலயம் ஒரு குறிப்பிடத்தக்க ஆர்மீனிய நினைவுச்சின்னமாகும். இது 1712 ஆம் ஆண்டில் கட்டப்பட்டது, பின்னர் பிரெஞ்சு முற்றுகையால் ஏற்பட்ட சேதத்துக்குப் பிறகு 1772 இல் மீண்டும் கட்டப்பட்டது. இன்று சென்னை உயர் நீதிமன்றம் இருக்கும் இடத்தில் ஆர்மீனியர்கள் தங்கள் முதல் தேவாலயத்தைக் கிழக்கிந்திய கம்பெனியின் அனுமதியுடன் கட்டினர். இந்தத் தேவாலயமானது முழுவதும் மரத்தால் கட்டியுள்ளனர். அந்தத் தேவாலயப் பராமரிப்புக்காக அங்கு வசித்த ஆர்மேனியர்களுக்கு 50 பவுண்டுகளைக் கிழக்கிந்திய கம்பெனி வழங்கியுள்ளது. அது பிற பகுதிகளில் வசித்த ஆர்மேனியர்களையும் அங்கு வசிக்கத் தூண்டியுள்ளது.
# அவுட்லையர்சு (ஆங்கில நூல்)

***அவுட்லையர்சு: தி இசுடோரி ஆஃப் சக்சஸ்*** (*Outliers: The Story of Success*) மால்கம் கிளாட்வெல் எழுதிய மூன்றாம் *அபுனைவு* நூலாகும். இதனை நவம்பர் 18, 2008இல் லிட்டில், பிரவுன் அன்டு கம்பனி வெளியிட்டது. *அவுட்லையர்சு* என்ற ஆங்கிலச்சொல் சராசரியிலிருந்து விலகியிருப்பவர்கள்/விலகியிருப்பவை எனப் பொருள்படும். மனிதர்களில் இது மிகத் தோல்வியடைந்தவர்களையும் மிக வெற்றியடைந்தவர்களையும் குறிக்கும். கிளாட்வெல் மிகவும் வெற்றிபெற்றவர்களை எடுத்துக்கொண்டு அவர்களது வெற்றிகளுக்கான காரணங்களை ஆராய்கிறார். தனது கருதுகோளுக்கு ஆதரவாக கனடிய பனி வளைதடியாட்டக்காரர்களில் பெரும்பாலானோர் ஏன் ஆண்டின் முதல் சில மாதங்களில் பிறந்தவராக உள்ளனர் என்றும் எவ்வாறு மைக்ரோசாப்ட் இணை-நிறுவனர் பில் கேட்ஸ் மிகுந்த செல்வத்தை ஈட்டினார் என்றும், எவ்வாறு இசைத்துறையில் பீட்டில்ஸ் மாந்த வாழ்க்கையின் மிக வெற்றியாளர்களாக சாதனை படைத்தார்கள் என்றும் விளக்குகிறார். தொடர்ந்து இசுக்கேடன்,ஆர்ப்சு,இசுலேட்டு,மீகர் & பிளோம் நிறுவனத்தை மிக வெற்றிகரமான சட்ட நிறுவனமாக பிளோம் கட்டமைத்தார், அறிவார்ந்த முடிவு எடுப்பதும், நுண்ணறிவாக உணரப்படுவதற்கும் பெரும்பாலும் எவ்வாறு பண்பாட்டு வேறுபாடுகள் துணை நிற்கின்றன, எவ்வாறு மிகவும் அறிவுள்ள இருவரின் (கிறிஸ்தபர் இலங்கன், ஜெ. இராபர்ட் ஓப்பன்ஹீமர்), செல்வச் செழிப்பில் மிகுந்த வேறுபாடுள்ளது என்பனவற்றை ஆராய்கிறார். நூலின் முழுமையும் கிளாட்வெல் திரும்பத் திரும்ப "10,000-மணி விதியை" வலியுறுத்துகிறார். இவரது கூற்றின்படி எந்தவொரு திறமையாளரும் உலகளவில் சாதனை படைக்க முதன்மையான காரணமாக சரியான முறையில் கிட்டத்தட்ட 10,000 மணிநேரம் பயிற்சி செய்தல் தேவையாகும். ஆனால் இந்த ஆய்வின் துவக்கநிலை ஆய்வாளர்கள் கிளாட்வெல்லின் பயன்பாட்டுடன் உடன்படவில்லை.  
பதிப்பு வெளியான பிறகு *த நியூயார்க் டைம்சின்* கூடுதலாக விற்பனையாகும் நூற்பட்டியலில் முதலாவதாக வந்த்து; இதேநிலையில் தொடர்ந்து பதினோரு வாரங்களுக்கு நீடித்தது. த குளோப் அன்டு மெயில் இதழின் மிக உயர்ந்த விற்பனைப் பட்டியலில் முதலாவதாக வந்தது. பொதுவாக நூல் விமரிசகர்களிடையே நல்ல வரவேற்பைப் பெற்றது; இருப்பினும் கிளாட்வெல்லின் மற்ற படைப்புக்களைப் போலன்றி இது மிகவும் தனிநபர் சார்ந்ததாக இருந்ததாக கருதப்பட்டது. சில விமரிசனங்களில் *அவுட்லையர்சு* எந்தளவிற்கு ஓர் தன்வரலாறு போல உள்ளதென்று விவரிக்கப்பட்டிருந்தது. சிலர் எவ்வாறு கிளாட்வெல் தனது சொந்த வாழ்க்கைப் பின்னணியையும் தொடர்புபடுத்தி நூலின் முடிவுரையை எழுதியிருந்தார் எனப் பாராட்டினர். *அவுட்லையர்சில்*, எழுப்பப்பட்ட கேள்விகளையும் சமூகம் எந்தளவில் தனிநபரின் திறனைப் புறக்கணிக்கிறது என விவரிக்கப்பட்டுள்ளதையும் விமரிசகர்கள் மிகவும் பாராட்டி எழுதினர். இருப்பினும் படித்த பாடங்கள் எதிர்உச்சநிலைக்கு தள்ளி அயர்வடையச் செய்வதாக கருதினர். நூலின் நடை எளிதாக இருப்பினும் சிக்கலான சமூக நிகழ்வுகளை மிகவும் எளிமைப்படுத்தியதாகக் கருதினர்.
# அவுட்லையர்சு (ஆங்கில நூல்)

## பின்னணி

*அவுட்லையர்சை* எழுதிய மால்கம் கிளாட்வெல் *தி வாஷிங்டன் போஸ்ட்* இதழில் இதழியலாளராகப் பணிபுரிந்து வந்தார். பின்னர் *தி நியூ யார்க்கர்* இதழில் பணிபுரிந்தார். இவற்றில் இவர் எழுதிய கட்டுரைகள் பொதுவாக அபுனைவாக இருந்தன; ரான் போபெய்யின் தகவல்விளம்பர இராச்சியத்திலிருந்து கணினிகள் எவ்வாறு பரப்பிசையை பகுப்பாய்வு செய்கின்றன போன்றத் தலைப்புகளில் எழுதி வந்தார். கல்விசார் கட்டுரைகளில் இவருக்கிருந்த அறிமுகத்தால் "உளவியல் சோதனைகள், சமூகவியல் ஆய்வுகள், சட்டக் கட்டுரைகள், வானூர்திகளின் விபத்துக்களின் புள்ளிவிவர மதிப்பீடுகள், செவ்வியல் இசைக்கலைஞர்கள், வளைதடிப் பந்தாட்ட வீரர்கள்" குறித்து எழுதலானார். இவற்றை பொதுமக்களும் புரிந்துகொள்ளும் வண்ணம் எளிமையான உரைநடையில் எழுதி வந்தார். இவை பரவலாக போன்மிக்களாகவும் புரிந்து கொள்ளப்பட்டன.
# அரிவாள் பெட்டி

**அரிவாள் பெட்டி** அல்லது **அருவா பெட்டி** என்பது பனை மரத்தில் கள், பதநீர் போன்றவற்றை இறக்கும் தொழிலாளர்கள் அதற்குத் தேவைப்படும் அரிவாள் போன்ற கூர்மையான ஆயுதத்தை எடுத்துக்கொண்டு மரம் ஏறும்போது,
அவை தவறி கீழே விழுந்துவிடாதபடி இருக்க இடுப்பில் கட்டியிருக்கும் ஒரு கொள்கலனைக் குறிப்பது ஆகும்.
# அரிவாள் பெட்டி

## விளக்கம்

அரிவாள் பெட்டியானது தென்னை மரத்தின் மூன்று தென்னங் கொதும்புகளைக் (தென்னம் பாளை) கொண்டு செய்யப்படுகிறது. கொதும்புகளைத் தண்ணீரில் ஒருநாள் ஊறவைத்து, பின்னர் அதை பனை நாரைக் கொண்டு கட்டிச் செய்யப்படுகிறது.  
அரிவாள் பெட்டியானது அரிவாளின் பிடி மட்டும் வெளியே தெரியும் வகையில், முக்கால் அடி உயரம் கொண்டதாக இருக்கும். இந்தப் பெட்டியின் மேற்பகுதி சற்று அகன்றும், கீழ்ப்பகுதி சற்று குறுகியும் காணப்படும். பெட்டியின் நடுவில் இரண்டு தென்னங் கொதும்பைகளைக்கொண்டு மூன்று பாகுதிகளாக பிரிக்கப்பட்டிருக்கும். ஒரு பக்கம் பாளை அருவா வைப்பதற்கும், நடுவில் மட்டையருவாள் வைப்பதற்கும், மற்றொரு பகுதியில் சுண்ணாப் பெட்டி வைப்பதற்கான தகடு போன்ற கொடும்பு பயன்படும். அரிவாளைத் தீட்டிக் கூர்மைப்படுத்த பயன்படும் வெள்ளைக்கல் பொடியைப் வைக்கப் பயன்படும் மூங்கில் குழாயையும் இதில் வைத்துக்கொள்வார்கள். தமிழகம் மட்டுமல்லாமல் இலங்கைவரை இதே முறை இருக்கின்றது.
# கோரக்கி

**கோரக்கி** (**Ghorahi**) (நேபாளி: **घोराही उपमहानगरपालिका**), நேபாளத்தின் லும்பினி மாநிலத்தின், தெராய் சமவெளியில் உள்ள தாங் மாவட்டத்தில் உள்ள நகரம் ஆகும். இது நேபாளத்தின் ஏழாவது பெரிய நகரமும், துணைநிலை மாநகராட்சியும் ஆகும். இந்நகரத்தின் பழைய பெயர் **திருபுவன்நகர்** ஆகும்.
# கோரக்கி

## புவியியல்

கோரக்கி நகரம், காத்மாண்டிற்கு தென்கிழக்கே 413 கி.மீ. தொலவிலும்; ராப்தி மண்டலத்தின் பெரிய நகரமான கோரக்கியின் தெற்கில், சிவாலிக் மலைத்தொடரும்; வடக்கில் மகாபாரத மலைத்தொடரும் உள்ளது. இந்நகரத்தின் கிழக்கில் பபாய் ஆறு பாய்கிறது. மகாபாரத மலையடிவாரத்தில் அமைந்த கோரக்கி நகரம், கடல் மட்டத்திலிருது 2300 அடி (701 மீ) உயரத்தில் உள்ளது.
# கோரக்கி

## போக்குவரத்து

தரிகோன் எனுமிடத்தில் அமைந்த தாங் வானூர்தி நிலையம், தாங் நகரத்திலிருந்து 23 கி.மீ. தொலவில் உள்ளது. காட்மாண்டு நகரத்திற்கு அடிக்கடி வானூர்தி சேவைகள் உள்ளது. இந்நகரத்திலிருது 152 கி.மீ. தொலைவில் நேபாள்கஞ்ச் பன்னாடு வானூர்தி நிலையம் உள்ளது.
# கோரக்கி

## மக்கள்தொகை

கோரக்கி மற்றும் அதன் புறநகர் பகுதிகளின் மொத்த மக்கள்தொகை 156,164 ஆகும். வேறு மாவட்டத்தவர்கள் மற்றும் மாநிலத்தவர்கள், வேலைவாய்ப்பிற்காக, இந்நகரில் அதிகமாக குடியேறுகின்றனர்.
# கோரக்கி

## கல்வி

கோரக்கி நகரத்தின் சராசரி எழுத்தறிவு 73% ஆகும். நேபாள சமசுகிருத கல்லூரி, மகேந்திர பல்நோக்கி கல்லூரி, ஆயுர்வேதக் கல்லூரி போன்ற கல்வி நிறுவனங்கள் இதனருகே உள்ளது. மத்திய மேற்கு நேபாளத்தில், கோராக்கி நகரம் கல்வி மையமாக விளங்குகிறது.
# மியான்மரின் வரலாறு

**மியான்மரின் வரலாறு** (பர்மா எனவும் அழைக்கப்படுகிறது) என்பது பர்மாவில் 13000 ஆண்டுகளுக்கு முன்னர் அறியப்பட்ட மனித குடியேற்றங்களின் காலம் முதல் தற்போதை காலம் வரையிலான வரலாற்றுக் காலத்தை உள்ளடக்கியது. பதிவுசெய்யப்பட்ட வரலாற்றின்படி, பர்மாவின் முந்தைய குடியேறிகள் திபெத்திய-பர்மிய மொழி பேசும் மக்களாவர். அவர்கள் பியூ நகரங்களுக்குத் தெற்கே பியாயி வரையில் வாழ்ந்துவந்தனர். அம்மக்கள் தேரவாத புத்தமத்தை ஏற்றுக்கொண்டனர்.  
மற்றொரு குழுவான பாமர் மக்கள், 9 ஆம் நூற்றாண்டின் ஆரம்ப கால கட்டத்தில் ஐராவதி பள்ளதாக்கினுள் நுழைந்தனர். இவர்கள் பாகன் இராச்சியத்தை (1044–1287) உருவாக்கினார்கள். ஐராவதி கணவாய் மற்றும் அதன் சுற்றியுள்ள பகுதிகள் அப்போது முதல்முறையாக ஒன்றிணைக்கப்பட்டது. இந்த கால கட்டத்தில், பர்மிய மொழி மற்றும் பாமர் கலாச்சாரமானது, பியூவிற்கு மாற்றாக மெதுவாக மாறத் தொடங்கியது. 1287 ஆம் ஆண்டின் முதல் மங்கோலியப் படையெடுப்பிற்குப் பிறகு பல சிறிய இராச்சியங்களான அவா இராச்சியம், ஹன்தாவாடி இராச்சியம், மராக் யு இராச்சியம் மற்றும் ஷான் மாநிலம் என்பவை முக்கிய சக்திகளாக மாறி அந்தப் பகுதிகளில் ஆதிக்கம் செலுத்தத் தொடங்கின. அவை அடிக்கடி கூட்டணிகளை மாற்றி தோடர்ந்து போர்களில் ஈடுபட்டன.  
16 ஆம் நூற்றாண்டின் இரண்டாவது பாதியில், தான்கோ வம்சம் (1510-1752) நாட்டை மறுசீரமைத்து, குறுகிய காலத்திற்குள் தென்கிழக்கு ஆசிய வரலாற்றில் மிகப்பெரிய சாம்ராஜ்யத்தை நிறுவியது. பின்னர் தான்கோ மன்னர்கள் பல முக்கிய நிர்வாக மற்றும் பொருளாதார சீர்திருத்தங்களை செய்ய ஆரம்பித்தனர், இதனால் 17 ஆம் நூற்றாண்டு மற்றும் 18 ஆம் நூற்றாண்டின் ஆரம்பத்தில் சிறிய, அமைதியான மற்றும் வளமான இராச்சியம் உருவாகியது.  
18 ஆம் நூற்றாண்டின் இரண்டாம் பாதியில், கோன்பாங் வம்சம் (1752-1885) இராச்சியத்தை கைப்பற்றியது, மற்றும் தான்கோ வழியில் சீர்திருத்தங்களை தொடர்ந்ததால் வெளிப்புற மண்டலங்களில் மத்திய ஆட்சி அதிகரித்தது. மேலும் ஆசியாவில் அதிக கல்வியறிவுள்ள நாடுகளில் ஒன்றாக மாறியது. இந்த கோன்பாங் வம்சம் அனைத்து அண்டை நாடுகளுடனும் போரிட்டது. இதன் விளைவாக ஆங்கிலேய-பர்மியப் போர்கள் (1824-85) இறுதியில் பிரித்தானிய காலனித்துவ ஆட்சிக்கு வழிவகுத்தன.  
பிரித்தானிய ஆட்சியில் பல சமூக, பொருளாதார, கலாச்சார மற்றும் நிர்வாக மாற்றங்களை கொண்டுவந்தது, இவர்கள் காலத்தில் விவசாய சமுதாயத்தினராக இருந்த பர்மிய மக்களின் நிலையை மாறியது. மிக முக்கியமாக, பிரித்தானிய ஆட்சி நாட்டின் எண்ணற்ற இனக் குழுக்களிடையே உள்ள வேறுபாடுகளை வெளிப்படுத்தியது. 1948 ஆம் ஆண்டில் பர்மா சுதந்திரம் பெற்றதில் இருந்து, பல்வேறு அரசியல் மற்றும் சிறுபான்மை குழுக்கள் மற்றும் மத்திய அரசாங்கங்களை பிரதிநிதித்துவப்படுத்தும் கிளர்ச்சி குழுக்களை உள்ளடக்கிய மிக நீண்ட தொடர்ச்சியான உள்நாட்டுப் போர்களை சந்தித்தத நாடாகும். பர்மிய நாடு 1962 ஆண்டு முதல் 2010 ஆண்டு வரை பல்வேறு வழிகாட்டுதலின் கீழ் இராணுவ ஆட்சியின் கீழ் இருந்தது. இதன் காரணமாக உலகில் குறைவான வளர்ச்சியடைந்த நாடுகளில் ஒன்றாக மியான்மர் உள்ளது.
# மியான்மரின் வரலாறு

## முன்வரலாறு (9ஆம் நூற்றாண்டிற்கு முன்)

### முன்வரலாறு

துவக்கக்கால தொல்பொருள் சான்றுகளின்படி பர்மாவில் கி.மு. 11,000- காலகட்டத்தின் ஆரம்பத்தில் மக்கள் இருந்தனர் எனக் கூறுகிறது. ஆரம்பகால குடியேற்றத்தின் பெரும்பாலான அறிகுறிகள் மத்திய உலர்ந்த மண்டலத்தில் காணப்படுகின்றன, அங்கு ஐராவதி ஆற்றின் அருகே உள்ள இடங்களில் பலச் சான்றுகள் சிதறிக் கிடக்கின்றது. ஐரோப்பாவில் கீழ் மற்றும் மத்திய பாலோலிதீகிக்கு இணையாக கருதப்பட்ட காலத்தில், பர்மாவில் கற்கால மக்கள் என்று கருதப்பட்ட அந்யாதியான் வாழ்ந்ததாக கூறப்படுகிறது.நியோலிதிக் அல்லது புதிய கற்காலத்தை சார்ந்தது என்று நம்பத்தகுந்த சான்றுகளாக, கி.மு. 10000 முதல் 6000 வரையான காலப்பகுதியில் இருந்த தாவரங்களின் படிமங்கள் மற்றும் பளபளப்பான கல் கருவிகள், பர்மாவின் தாங்கியி பகுதிக்கு அருகில் ஷான் பீடபூமியின் விளிம்பில் உள்ள மூன்று குகைகளில் கண்டுபிடிக்கப்பட்டுள்ளது.  
சுமார் கி.மு.1500 ஆம் ஆண்டில், பர்மிய மக்கள் தாமிரத்தை வெண்கலமாக மாற்றும் திறன் பெற்றிருந்தனர், மேலும் விவாசயம் செய்து, நெல் பயிர் செய்து, அரிசி அறுவடை செய்தனர் மற்றும் கோழிகளையும் பன்றிகளையும் வீட்டு விலங்குகளாக மாற்றம் செய்து வளர்த்தனர்; உலகத்தில் முதல் முறையாக பர்மிய மக்கள் மட்டுமே இவ்வாறு வாழ்ந்திருக்கின்றனர். கி.மு.500 ஆண்டுக்குள், இன்றைய மண்தாலே பிரதேசத்தின் தெற்கில், இரும்புத் தொழிலில் செய்யும் கொல்லர்களின் குடியேற்றங்கள் உருவாகின. வெண்கலத்தால் அலங்கரிக்கப்பட்ட சவப்பெட்டிகள் மற்றும் மண் பாண்டங்களில் நிரப்பப்பட்டடு புதைக்கப்பட்ட பல இறந்த உடல்கள் தோண்டியெடுக்கப்பட்டுள்ளன. கி.மு. 500 முதல் கி.மு. 200 வரை உள்ள காலத்தில் நெற்பயிர் செய்யும் பர்மிய குடியேற்றங்கள், சீனாவுடன் வர்த்தகத்தில் ஈடுபட்டிருந்ததாக மண்தாலே தெற்குப் பகுதியில் இருக்கும் சமோன் பள்ளத்தாக்கு பகுதியில் கிடைக்கப் பெற்ற தொல்பொருள் ஆதாரங்கள் மூலம் அறிந்துகொள்ள முடிகிறது. சமோன் பள்ளத்தாக்கில் நடத்தப்பட்ட தொல்பொருள் ஆய்வுகளின் மூலம் கிடைக்கப் பெற்ற இரும்புக் காலத்தின் சான்றுகளில், பர்மிய மக்களிடையே இந்திய கலாச்சாரத்தின் தாக்கத்தை உணர முடியும். இறந்த குழந்தைகளின் சடலங்களை ஜாடிகளில் அடக்கம் செய்யும் முறையில் இந்தத் தாக்கத்தை நாம் உணர முடியும். மேலும் அப்படி அடக்கம் செய்யப்பட பயன்படுத்திய பொருள்களின் அளவைக் கொண்டு அந்த குடும்பத்தின் மதிப்பையும் வளத்தையும் அளவிட முடியும்.
# மியான்மரின் வரலாறு

## முன்வரலாறு (9ஆம் நூற்றாண்டிற்கு முன்)

### மொன் இராச்சியம்

காலனித்துவ சகாப்த ஆய்வுகளின் படி, 6 ஆம் நூற்றாண்டின் ஆரம்பத்தில், மொன் என்று அழைக்கப்பட்ட மற்றொரு இன மக்கள், தற்போதைய நவீன கால தாய்லாந்தில் இருந்து ஹரிபூஞ்ஜியா மற்றும் தவரவாதி போஎற மொன் இராச்சியங்களிலிருந்து இன்றைய கீழ் பர்மாவில் நுழைந்ததாக அறியப்படுகிறது. 9 ஆம் நூற்றாண்டின் நடுப்பகுதியில், பெகு மற்றும் தட்டோன் நகரங்களை மையமாக கொண்டு மொன் மக்கள் இரண்டு சிறிய இராச்சியங்களை (அல்லது இரண்டு பெரிய நகரங்கள்) உருவாக்கினர். அராபிய புவியியலாளர்களாலின் குறிப்பின் படி மொன் இராச்சியம் கி.மு. 844–848 ஆண்டுகளில் கீழ்ப் பகுதி பர்மாவில் இருந்ததற்கான சான்றுகள் உள்ளது. ஆனால் 13 ஆம் நூற்றாண்டின் பிற்பகுதி வரை கீழ்ப் பகுதி பர்மாவில் மொன் மொழிப் பேசும் மக்கள் இருந்தனர் என்ற காலனித்துவ கால கருத்துக்களை ஆதரிக்க எந்தவொரு ஆதாரமும் (தொல்பொருள் அல்லது வேறு) இல்லை என்று சமீபத்திய ஆய்வுகளின் முடிவுகள் காட்டுகிறத மற்றும் 1492 ஆம் ஆண்டில் தான் தட்டோன் இராச்சியம் இருந்ததற்கான சான்றுகள் முதல் முதலாக பதிவு செய்யப்பட்டதாக கூறப்படுகிறது.
# வொண்டர் வுமன்

**வொண்டர் வுமன்** என்பது 2017 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இதே பெயரில் டிசி காமிக்ஸ் வரைகதையில் தோன்றிய கதாபாத்திரத்தை மையமாகக் கொண்டு வார்னர் புரோஸ். பிக்சர்ஸ், ராட்பேக்-டூன் என்டர்டெயின்மென்ட், அட்லஸ் என்டர்டெயின்மென்ட், டென்சென்ட் பிக்சர்ஸ், வாண்டா பிக்சர்ஸ் மற்றும் டிசி பிலிம்ஸ் ஆகிய நிறுவனங்கள் தயாரிக்க, வார்னர் புரோஸ். பிக்சர்ஸ் என்ற நிறுவனம் மூலம் விநியோகிக்கப்பட்டது.  
இது டிசி நீட்டிக்கப்பட்ட பிரபஞ்சத்தின் நான்காவது திரைப்படம் ஆகும். பாட்டி யென்கின்சு என்பவரால் இயக்கிய இந்த படத்தில் கால் கடோட், கிறிஸ் பைன், ராபின் ரைட், டேனி ஹஸ்டன், டேவிட் தெவ்லிஸ், கோனி நீல்சன் மற்றும் எலெனா அனயா ஆகியோர் நடித்துள்ளார்கள். இத்திரைப்படத்தில் 'வொண்டர் வுமன்' என்று அழைக்கப்படும் 'டையானா' முதலாம் உலகப் போரை நிறுத்த விழைகிறார்.  
1996 ஆம் ஆண்டில் இத்திரைப்படத்தினை உறுவாக்க முயற்சி துவங்கியது. இவான் ரியட்மேன் ஆல் தயாரித்து இயக்கப்படும் என்று முதலில் அறிவிக்கப்பட்டது. ஆனால் பல ஆண்டுகளாக திரைப்படத்தின் தயாரிப்பு நிலுவையில் இருந்தது. வார்னர் புரோசால் 2010 ஆம் ஆண்டில் திரைப்படத் தயாரிப்பு துவங்கும் என்று அறிவிக்கப்பட்டது. இயக்குநர் ஜென்கின்சு 2015 இல் திரைப்படத்தினை இயக்க கொண்டுவரப்பட்டார். நவம்பர் 21, 2015 அன்று படப்பிடிப்பு துவங்கியது. ஐக்கிய அமெரிக்கா, பிரான்சு, ஐக்கிய இராச்சியம் மற்றும் இத்தாலி ஆகிய நாடுகளில் படப்பிடிப்பு நடத்தப்பட்டது. மே 6, 2016 அன்று படப்பிடிப்பு முடிந்தது. கூடுதல் படப்பிடிப்பு நவம்பர் 2016 இல் நடந்தது.  
வொண்டர் வுமன் படம் மே 15, 2017 அன்று சாங்காய் இல் வெளியானது. ஐக்கிய அமெரிக்காவில் சூன் 2, 2017 அன்று வார்னர் புரோஸ். பிக்சர்ஸ் ஆல் வெளியிடப்பட்டது. விமர்சகர்களால் பெரிதும் பாராட்டப்பட்டது. இத்திரைப்படம் நல்ல வருவாயினையும் ஈட்டியது. இத்திரைப்படத்தின் தொடர்ச்சியாக வொண்டர் வுமன் 1984 என்ற படம் சூன் 5, 2020 அன்று வெளியானது.
# கரிஷ்மா கபூர்

**கரிஷ்மா கபூர்** (பிறந்த நாள் 25 ஜூன் 1974) ஒரு பாலிவுட் நடிகை. தொண்ணூறுகளில்மிகவும் பிரபலமானஇந்திய நடிகைகளில் ஒருவர். கபூர், குறிப்பாகபெண்களை மையப்படுத்திய படங்களுக்காகஅறியப்பட்டவர்.இவர் ஒரு தேசிய திரைப்பட விருது மற்றும் நான்கு பிலிம்பேர் விருதுகள்உட்பட பல விருதுகளை பெற்றிருக்கிறார்.
# நாம் ஷபானா

**நாம் ஷபானா** (***Naam Shabana*** என்பது 2017 ஆண்டைய இந்திய அதிரடி உளவாளி திரில்லர் திரைப்படமாகும். இப்படத்தை சிவம் நாயர் இயக்க, நீரஜ் பாண்டே, அருணா பாஷியா ஆகியோர் தயாரித்துள்ளார். இது 2015 ஆம் ஆண்டு திரைப்படமான *பேபி* படத்தில் டாப்சி பன்னு ஏற்று நடித்த ஷபனா என்னும் பாத்திரத்தை அடிப்படையாகக் கொண்டது. இப்படத்தில் அக்ஷய் குமார் மற்றும் பிரித்விராஜ் சுகுமாரன் ஆகியோர் முக்கிய துணைப் பாத்திரங்களை ஏற்று நடித்துள்ளனர். இந்தத் திரைப்படம் தெலுங்கு மற்றும்தமிழ் மொழிகளில் மொழிமாற்றம் செய்யப்பட்டு 2017 மார்ச் 31 அன்று வெளியிடப்பட்டது. இப்படத்துக்கு *நான்தான் ஷபானா* எனப் பெயரிடப்பட்டது. பாக்கித்தானில் வெளியாகி ஒரு நாளுக்குப் பிறகு இப்படமானது இந்திய பக்கச் சார்பு நிலை கொண்டதாக தடை செய்யப்பட்டது.
# நாம் ஷபானா

## கதை

மும்பையில் ஷபானா கான் (டாப்சி பன்னு) தன் தாயான பார்டா பேகம் கானுடன் (நடாஷா ரஸ்தோகி) வாழ்ந்து வருகிறார். ஷபானா கான் ஒரு கல்லூரி மாணவி மேலும் அவர் ஜூடோ தற்காப்புக்கலையை பயின்றவர். அவரை அவருடன் கல்லூரியில் பயிலும் மாணவரான தாகிர் ஷபீர் மித்தாவாலா (ஜெய்) காதலிப்பதாகக் கூறுகிறார். அதேநேரத்தில் மர்ம நபர் ஒருவர் ஷபானா கானை உளவு பார்த்து, அவர் குறித்த தகவல்களை சேகரிக்கிறார்.  
ஒருநாள் ஷபானா கானும், அவரது காதலரான பார்டா பேகம் கானுடன வெளியே செல்லும்போது, அவர்களை ஒரு கும்பல் கிண்டல் செய்கிறது. இதனால் கோபமடையும் ஷபானா கான், அந்த கும்பலுடன் சண்டை போடுகிறாள். இந்த சண்டையின்போது பார்டா பேகம் கானை அந்த கும்பல் கொன்றுவிடுகிறது.  
இதனையடுத்து, தன் காதலரைக் கொன்றவர்களைப் பழிவாங்கும் வெறியுடன் ஷபானா கான் காவல் துறையிடம் புகார் அளித்தும் அவர்கள் தீவிரமான எந்த நடவடிக்கையிலும் ஈடுபடாமல் இருப்பது ஷபானா கானுக்கு கவலையை அளிக்கிறது. இந்நிலையில் ஷபானா கானுக்கு ஒரு தொலைபேசி அழைப்பு வருகிறது. அது அவரை உளவு பார்த்த இந்திய உளவாளியான மனோஜ் பாஜ்பாயியின் (ரன்வீர் சிங்) குரல். அவர்,ஷபானா கானுக்கு அவரின் காதலரை கொன்றவர்களை பழிவாங்க உதவுவதாக கூறுகிறார். அவ்வாறு உதவினால் அவர்கள் கொடுக்கும் வேலையை ஷபானா கான் செய்து முடிக்க வேண்டும் என்ற நிபந்தனையை விதிக்கிறார்.  
இந்த ஒப்பந்ததத்திற்கு சம்மதம் தெரிவிக்கும் ஷபானா கான், அவரிடம் கொலை செய்தவன் தங்கியுள்ள இடத்தினைப் பற்றிய தகவலைப் பெறுகிறார், மேலும் அவர்களை கொலை செய்வதற்காக தேவையான உதவிகளை உளவாளிகள் செய்கிறார்கள். இதற்காக ஷபானா கோவாவுக்குச் செல்கிறார், அங்கு ஒரு விடுதியில் அவரது காதலனை கொன்ற பிரதான குற்றவாளி தங்கியிருந்தார். திட்டப்படி, ஷபனா அந்த அறைக்குள் நுழைந்து அவனைக் கொன்று, பின்னர் அஜய் சிங் (அக்ஷய் குமார்) உதவியுடன் அங்கிருந்து தப்புகிறார். இதையடுத்து ஷபானா கானுக்கு மனோஜ் பாஜ்பாய் கொடுத்த வேலை என்ன? அவர் கொடுத்த வேலையை ஷபானா கான் முடித்தாரா என்பது படத்தின் மீதிக்கதை.
# நாம் ஷபானா

## நடிகர்கள்

- டாப்சி பன்னு - ஷபானா கான்
- அக்ஷய் குமார் - அஜய் சிங் ராஜ்புத் (விரிவான கௌரவத் தோற்றம்)
- பிரித்விராஜ் சுகுமாரன் - டோனி / மைக்கேல்
- மனோஜ் பாஜ்பாயி - ரன்வீர் சிங்
- அனுபம் கெர் - ஓம் பிரகாஷ் சுக்லா
- டேனி டென்சோங்கோ - பெரோஸ் அலி கான்
- அர்ஜூன் சிங் ஷெகாவத் - பிரசாந்த்
- மாதுரிமா துலி - அஞ்சலி சிங் ராஜ்புத்
- முரளி ஷர்மா - குப்தா
- ஜாகிர் உசைன் - அசீம் குப்தா, ஒரு ரா உளவாளி
- புவனோ அரோரா - கரண்
- தாகிர் ஷபீர் மித்தாவாலா - ஜெய்
- நடாஷா ரஸ்தோகி - பார்டா பேகம் கான், ஷபானாவின் தாய்
- மனவ் விஜ் என்னும் ரவி - ரா உளவாளி
- மோகன் கபூர் - கல்லூரி பேராசிரியர்
- எல்லி அவரம் - சோனா, டோனியின் நண்பர் மாலிக்கின் காதலி. (சிறப்புத் தோற்றம்)
- ஷிபனி தண்டேகர் "பாபி பெஷாம்" பாடலில் சிறப்புத் தோற்றம்
- விரேந்த் சாக்ஸனா - வடப் பணியாளர்
- ருத்ரன் கோஷ் - அஜய்
- அபர்ணா உபாத்யாய் - ஜெய்யின் தாய்
# மைக்கேல் லார்சன்

**பவுல் மைக்கேல் லார்சன்** (*Paul Michael Larson*) (மே 10, 1949 – பெப்ரவரி 16, 1999) என்பவர் 1984 ஆம் ஆண்டில் பிரெ யுவர் லக் என்ற தொலைக்காட்சி விளையாட்டுத் தொடரில் பங்கேற்ற ஒரு அமெரிக்கப் போட்டியாளர் ஆவார்.இவர் பரிசுத்தொகையாக $110,237 (2017 ஆம் ஆண்டில் $260.000 இற்கு சமானமானது)மதிப்பளவிற்கு இரொக்கமாகவும் பொருட்களாகவும் ஒரே நாளில் வென்றார். அந்தக் காலகட்டத்தில் தொலைக்காட்சியின் விளையாட்டு நிகழ்ச்சி ஒன்றில் வெல்லப்பட்ட அதிகபட்ச தொகையாகும். பிரெஷ் யுவர் லக் நிகழ்ச்சியில் அறிமுகப்படுத்தப்பட்ட இந்த விளையாட்டில் ஒருங்கமைப்புகளை நினைவில் வைத்துக் கொண்டதால் இவ்வெற்றி சாத்தியமாகியது.  
உண்மையில் தென்மேற்கு ஓகியோவிலிருந்து, லார்சன் தான் இரொக்கமாக வென்ற பணத்தை, வரியாகவும், நிலம் விற்றல் வாங்கல் தொழிலிலும், முதலீடு செய்தார். இருப்பினும், அவர் சட்டத்திற்குப் புறம்பான திட்டங்களில் முதலீடு செய்ததாக சில சட்டப் பிரச்சனைகளையும் சந்திக்க வேண்டியிருந்தது. இதன் விளைவாக, லார்சன் தனது வெற்றியால் ஈட்டப்பட்ட அனைத்துப் பொருட்களையும் போட்டி முடிந்து இரண்டு ஆண்டுகளில் இழக்க நேரிட்டது. பின்னர் அவர் ஃபுளோரிடாவிற்கு இடம் பெயர்ந்தார். அங்கு தனது 49 ஆவது வயதில், அவர் தொண்டைப்புற்றுநோயால் இறந்தார். 1999 ஆம் ஆண்டில் அவரது இறப்பிலிருந்து, லார்சன் வெற்றியடைந்த விளையாட்டு நிகழ்ச்சியானது, பலமுறை மறு ஒளிபரப்பு செய்யப்பட்டது. இவரது வெற்றியும், இழப்பும் கேம் ஷோ நெட்ஒர்க் என்ற தொலைக்காட்சி நிறுவனம் தொடர்பான *பிக் பக்ஸ்: தி *பிரெஷ் யுவர் லக்* ஊழல்* (2003 ) மற்றும் *கவர் ஸ்டோரி: தி *பிரெஷ் யுவர் லக்* ஊழல்* (2018) என்ற இரண்டு குறும்படங்கள் வெளிவரத் துாண்டுகோலாய் இருந்தன.
# மைக்கேல் லார்சன்

## விளையாட்டுக்கான தயாரிப்பு

லார்சன் இந்த நிகழ்ச்சியின் முதல் நிகழ்ச்சி திரையிடப்பட்ட (செப்டம்பர் 1983) சிறிது நேரத்திலிருந்தே நிகழ்ச்சியை உற்று கவனிக்கத் தொடங்கினார். அவர் அவ்வாறு உற்று கவனிக்கும் போது, சமவாய்ப்பு மாறியை உருவாக்கும் குறியானது 18 சதுரங்களைக் கொண்ட பெரிய பலகையில் ஐந்து முறைமைகளிலேயே நகர்வதைக் கவனித்தார். இந்த முறைமைகளை லார்சன் தன் மனதில் பதிய வைத்துக் கொண்டார். மேலும் அதிகமாக, அவருக்கு சமவாய்ப்பு மாறியின் குறியானது எங்கு, எப்பொழுது இறங்கும் என்பதில் திடமான நம்பிக்கை ஏற்பட்டது. தான் தேர்ந்தெடுக்கும் முறைமைகள் சரியாக உள்ளதா? பெரிய பலகையின் சுற்றுகளில் அவரது கருதுகோள் சரியாக வேலை செய்கிறதா? என்பதைச் சோதிப்பதற்காக லார்சன் தனது காணொலி நாடா பதிப்பியை வெவ்வேறு கால இடைவெளிகளில் தொலை இயக்கியை வைத்து, நிறுத்தி விளையாண்டு பார்த்தார்.  
மேலும், அவர் பெரிய கட்டத்தின் நான்காவது மற்றும் எட்டாவது கட்டங்கள் (இடது மேல் மூலையில் உள்ள #1இலிருந்து கடிகார முள் சுழலும் திசையில்) எப்போதுமே "வேமி" என்ற பேண்டிட்-போன்ற கேலிச்சித்திரப் பாத்திரம் இருந்ததில்லையென்பதையும், பணமதிப்புடைய பரிசினைக் கொண்டதாக இருப்பதையும் கண்டறிந்தார். வேமி என்ற கேலிச்சித்திரப் பாத்திரம் இருக்கக்கூடிய கட்டமாக இருந்தால் அதுவரை பங்கேற்பாளர் சம்பாதித்திருந்த தொகை முழுவதும் தீர்ந்து போகும். மீண்டும், ஆட்டக்காரர் சுழியிலிருந்து தொடங்க வேண்டியிருக்கும். மேலும் குறிப்பாக, இரண்டாவது சுற்றில், சதுரக்கட்டம் #4 எப்போதும் அதிக பணமதிப்பையும், இலவசமாக ஒரு சுற்றைக் கையாள்வதற்கான வாய்ப்பையும் கொண்டு வரும் என்பதையும் அறிந்திருந்தார். இச்செயல் லார்சனின் கோட்பாட்டை மெய்ப்பிப்பதாக இருந்தது. இரண்டாம் சுற்றில் அவர் விருப்பமிருக்கும் வரை தொடர்ந்து இருப்பதற்கும், விளையாட்டுப் பலகையின் மீது தனது கட்டுப்பாட்டை வைத்திருப்பதற்கும் முறைமைகள் பற்றிய அவரது நினைவில் பதிந்திருந்தவை அவருக்குதவின எனலாம்.  
1984 ஆம் ஆண்டின் மே மாதத்தில், லார்சன் தனது சேமிப்பின் பெரும்பகுதியை *பிரெஷ் யுவர் லக்* நிகழ்ச்சியின் திறமை காணும் சுற்றுகளில் கலந்து கொள்வதற்காக லாஸ் ஏஞ்சல்ஸ் நகருக்குப் பறப்பதிலேயே செலவழித்தார். போட்டியின் மேற்பார்வையாளர் பாபி எட்வர்ட்ஸ் லார்சனின் நோக்கங்கள் குறித்து மே 19ஆம் தேதி நடந்த தன்னுடனான நேர்காணலின் போது சந்தேகப்பட்டு, போட்டியில் அனுமதிப்பதற்கு தயங்கினார். ஆனால், நிகழ்ச்சியின் செயல் தயாரிப்பாளர் பில் காரூதர்ஸ் மேற்பார்வையாளரின் சந்தேகத்தை மீறி லார்சனைப் போட்டிக்கு அனுமதித்தார். இதற்காக தனது வருத்தத்தையும் பின்னாளில் பதிவு செய்தார். லார்சன் நிகழ்ச்சியின் நான்காவது பகுதியின் ஒளிப்பதிவின் போது (1984 சூன் 8 அன்று ஒளிபரப்பத் திட்டமிடப்பட்டது) பங்கேற்பாளராக சேர்த்துக் கொள்ளப்பட்டார்.
# வில்லியம் ஆடம்

**வில்லியம் ஆடம்** (*William Adam (architect)*)1689 – 24 சூன் 1748), ஸ்காட்லாந்தைச் சேர்ந்த கட்டிடக்கலை வல்லுனர் ஆவார். இவர் ஸ்காட்லாந்தில் பல வீடுகளையம் அரசுக் கட்டிடங்களையும் கட்டினார், எடின்பர்க் அருகில் இருந்த ஹோப்டன் ஹவுஸ் என்ற கட்டிடமும், பான்ஃபில் இருந்த டஃப் ஹவுஸ் என்ற கட்டிடமும் இவரது புகழை பறைசாற்றின. இவர் கட்டிடங்களை பல்லேடிய கட்டிடக்கலை அடிப்படையில் கட்டினர்.  
இவரது கட்டுந்திறன் மற்றையோரிடம் இருந்து வேறுபட்டிருப்பதாக கட்டிடக்கலை திறனாய்வாளர்கள் கருத்துத் தெரிவித்தனர். இவர் நிலக்கரி எடுத்தல், கல் உடைத்தல் போன்ற தொழில்களிலும் நாட்டம் செலுத்தி இருந்தார்.
# வில்லியம் ஆடம்

## வாழ்க்கை வரலாறு

### இளமைப்பருவம்

இவர் அப்பாட்ஷல் என்ற ஊரில் பிறந்தார். இவரது பெற்றோர் ஜான் ஆடம், ஹெலன் கிரான்சுடவுன் ஆவர். 1717ஆம் ஆண்டுவாக்கில் இவர் கிர்கால்டி கொத்தனார் சங்கத்தில் உறுப்பினராகவிருந்தார். பின்னர், பிரான்சு நாட்டிற்கும், அண்டை நாடுகளுக்கும் சென்று அங்கிருந்த கட்டிடங்களைப் பார்வையிட்டார்.
# வில்லியம் ஆடம்

## வாழ்க்கை வரலாறு

### புகழ் அடைதல்

1721 ஆண்டில் புளோர்ஸ் காசில் என்ற பெருங்கட்டிடம் கட்டுந்திட்டத்தில் பங்கேற்றார்., இவருக்கு கட்டிடக்கலைத்துறையினருடனும், நிதிநிர்வாகிகளிடம் தொடர்பு இருந்தது. இவருடைய அரசியல் நிலைப்பாடு ஆட்சியாளர்களுடையதை ஒத்திருந்ததால், இவருக்கு பல கட்டுமானப்பணிகள் கிடைக்கப்பெற்றன. 1730ஆம் ஆண்டில், வடக்கு பிரிட்டனில் இருந்த ஆயுதக் கட்டுமானக்குழுவில் முதன்மை கட்டுமானத் தொழிலாளராக நியமிக்கப்பட்டார்.
's design for Wanstead House]]
ஆடமும், சர் ஜான் கிளெர்க்கும் லண்டனுக்கு சென்று அங்கிருந்த கிளிவ்டென் வில்டன் வான்ஸ்டெடு ஹவுஸ் ஆகிய கட்டிடங்களை பார்வையிட்டனர்.
# வில்லியம் ஆடம்

## வாழ்க்கை வரலாறு

### தொழில்

இவர் கட்டிடக்கலையில் மட்டுமல்லாது, சுரங்கந்தோண்டுதல், உப்பெடுத்தல், கல்லுடைத்தல், வேளாண்மை ஆகிய தொழில்களில் பங்கேற்றார். 1728ஆம் ஆண்டில் எடின்பர்க் நகரத் தலைவராக பதவியில் அமர்த்தப்பட்டார். கவ்கேட் என்ற இடத்திற்கு இடம்பெயர்ந்த பின்னர், பெருங்கட்டிடங்கட்டினார்.  
அவருக்கு கிடைத்த கட்டுமானத் திட்டங்களுக்கு அவருடைய கல்குவாரிகளில் இருந்து கற்களை எடுத்துப் பயன்படுத்தினார். பின்னர், நிலக்கரிச் சுரங்கம், சேமிக்குக் கிடங்கு போன்றவற்றையும் ஏலத்தில் எடுத்து நடத்தி வந்தார். 1741ஆம் ஆண்டில், கின்ரோஸ்-ஷைர் என்ற இடத்தில் பெரும் நிலப்பரப்பை வாங்கி, பிளேர் ஆடம் என்று பெயர் சூட்டினார். அவ்விடத்தை விரிவாக்கியும், மரங்களை வளர்த்தும் நிலக்கரிச் சுரங்கம் ஏற்படுத்தியும் தொழில் நடத்தினார். அங்கே மேரிபர்க் என்ற சிற்றூரை உருவாக்கி, சுரங்கத் தொழிலாளர்களுக்காக வீடும் கட்டினார்.